'ఒంటరి'యై.. భీతావహం సృష్టిస్తూ..!
Sep 28 2020 @ 12:30PM
గజదాడి వెనుక విషాద నేపథ్యం
కుప్పం(చిత్తూరు): మదపు టేనుగు 20 ఏళ్ల నడి వయసులో ఉంది. ఏ గుంపులోనూ కలవడంలేదు. ఇతర ఏనుగుల మందలూ దీన్ని దరి చేరనివ్వడంలేదు. మరి దీని సొంత మందేమైంది? ఇలా ఎందుకు ఒంటరిగా తిరుగుతోంది? అంతుపట్టని సస్పెన్స్‌గా మారింది అటవీ శాఖాధికారులకు కూడా. ఏనుగు దాడుల్లో మృతులను చూడడానికి వస్తున్న తమిళనాడువాసులు, అటవీశాఖ సిబ్బంది ద్వారా ఈ చిక్కుముడి వీడింది. వారు చెప్పుకొచ్చారా మదపు టేనుగు ఒంటరి తనం గురించి.. చిప్పిల్లే విషాద నేపథ్యం గురించి.
ఈ మగ మదపు టేనుగుకూ గతంలో చిన్న కుటుంబం ఉండేది. ఆడ ఏనుగు తోడుగా, ఐదారేళ్ల గున్న ఏనుగు బిడ్డను వెంట తీసుకుని తమిళనాడు అటవీప్రాంతం నివాసంగా సంచరించేది. ఏనాడూ గ్రామాలవైపు వచ్చింది లేదు. మనుషులకు హాని తలపెట్టిందీ కాదు. హఠాత్తుగా ఓ రోజున ఆడ ఏనుగు, గున్న ఏనుగు మృతి చెందాయి. అడవి పందులకోసం చేలవద్ద రైతులు పెట్టిన కరెంటు తీగలకో, లేక విలువైన దంతాలకోసం వేటగాళ్లు పన్నిన ఉచ్చుకో చిక్కుకుని ప్రాణాలొదిలాయి. అంతే.. మగ ఏనుగు జీవితంలో పెను చీకట్లు కమ్ముకున్నాయి. విషాద ఛాయలు అలుముకున్నాయి. తమిళనాడు అడవుల్లోని మిగిలిన ఏనుగుల గుంపులతో కలవలేకపోయింది.
అవి కూడా క్రమేణా దీన్ని దూరం పెడుతూ వచ్చాయి. అయినవారిని కోల్పోయి, మరో నమ్మకమైన తోడుకోసం తపించపోసాగిందా గజరాజు. క్రమేణా ఆ తపన మదంగా మారింది. మదపుటేనుగుగా మారి కర్ణాటక రాష్ట్రంలోకి సుమారు పదిహేను రోజుల క్రితం చొరబడి అక్కడో వ్యక్తిపై దాడిచేసి తీవ్రంగా గాయపరచింది. ఇప్పుడు కుప్పం నియోజకవర్గ అటవీ సమీప గ్రామాల్లో బీభత్సం సృష్టిస్తోంది. ఇంతకుముందెప్పటి నుంచో మూడు రాష్ట్రాల సరిహద్దుల్లో 7-40 ఏనుగులు గుంపులు గుంపులుగా సంచరిస్తున్నాయి. వాటిలో ఈ ఒంటరి ఏనుగు కలవలేక పోతోంది.
కలవాలని ప్రయత్నించినా ఆ గుంపులు రానివ్వడంలేదు. అందుకే మరింత పిచ్చిపట్టినట్లుగా ప్రవర్తిస్తూ అటవీ సమీప గ్రామాల్లో భీతావహ పరిస్థితులు సృష్టిస్తోంది. అటు గ్రామీణులకు, ఇటు అటవీ శాఖాధికారులకు నిద్ర లేకుండా చేస్తోంది. మనుషులకే కాదు.. మూగ జీవులకూ విషాద నేపథ్యాలుంటాయని తెలుస్తోంది. కాగా, దీనిని బంధించి తిరుపతి జూకు తరలించడానికి అధికారులు ప్రయత్నాలు మొదలు పెట్టారు.
'ontari'yai.. bheetaavaham srushtistuu..!
Sep 28 2020 @ 12:30PM
gajadadi venuka vishaada nepathyam
kuppam(chitturu): madapu tenugu 20 ella nadi vayasulo undi. e gumpuloonuu kalavadamledu. itara enugula mandaluu deenni dari cheranivvadamledu. mari deeni sonta mandemaindi? ilaa enduku ontarigaa tirugutondi? anthupattani suspensega maarindi atavi saakhaadhikaarulaku kuudaa. enugu daadullo mrutulanu chudadaniki vastunna tamilanaaduvaasulu, ataveesaakha sibbandi dwara ee chikkumudi veedindi. vaaru cheppukochara madapu tenugu ontari tanam gurinchi.. chippille vishaada nepathyam gurinchi.
ee maga madapu tenuguku gatamlo chinna kutumbam undedi. aada enugu thodugaa, aidarella gunna enugu biddanu venta teesukuni tamilanadu ataveepraantam nivaasamgaa sancharinchedi. enaaduu graamaalavaipu vachindi ledu. manushulaku haani talapettindii kaadu. hataattugaa oo rojuna aada enugu, gunna enugu mruti chendaayi. adavi pandulakosam chelavadda raitulu pettina karentu teegalako, leka viluvaina dantalakosam vetagaallu pannina uchuko chikkukuni praanaalodilaayi. anthe.. maga enugu jeevitamlo penu cheekatlu kammukunnayi. vishaada chaayalu alumukunnayi. tamilanadu adavulloni migilina enugula gumpulatho kalavalekapoyindi.
avi kuudaa kramena deenni dooram pedutuu vachayi. ayinavaarini kolpoi, maro nammakamaina thodukosam tapinchaposaginda gajaraju. kramena aa tapana madamgaa maarindi. madaputenugugaa maari karnaataka rashtramloki sumaru padihenu rojula kritam chorabadi akkado vyaktipai daadichesi teevramgaa gaayaparachindi. ippudu kuppam niyojakavarga atavi sameepa graamaallo beebhatsam srushtistondi. intakumundeppati nuncho moodu rashtrala sarihaddullo 7-40 enugulu gumpulu gumpulugaa sancharistunnaayi. vaatilo ee ontari enugu kalavaleka potondi.
kalavaalani prayatninchinaa aa gumpulu ranivvadamledu. anduke marinta picchipattinatlugaa pravartistuu atavi sameepa graamaallo bheetavaha paristhitulu srushtistondi. atu graameenulaku, itu atavi saakhaadhikaarulaku nidra lekunda chestondi. manushulake kaadu.. mooga jeevulakuu vishaada nepathyaaluntaayani telustondi. kaga, deenini bandhinchi tirupati juku taralinchadaaniki adhikaarulu prayatnaalu modalu pettaaru.